**รายงานผลงานนักเรียนที่เป็น KM “One child One Knowledge”**

**นิทรรศการ “Success Story Symposium SESA 17 : S-S-S-S 2019” ปีการศึกษา 2562**

**“สืบสานงานหัตถศิลป์วิจิตร กรองร้อยประดิษฐ์ดอกไม้ใบตอง” ผู้เสนอผลงาน นางสาวสโรชินี พิไลกุล นักเรียนชั้นมัธยมศึกษาปีที่ 4   
 กลุ่มสาระการเรียนรู้การงานอาชีพและเทคโนโลยี โรงเรียนเขาสมิงวิทยาคม “จงจินต์รุจิรวงศ์อุปถัมภ์” จังหวัดตราด**  
**1. ความสำคัญของวิธีปฏิบัติที่เป็นเลิศ**

ปัจจุบันการพัฒนาการจัดการเรียนรู้สู่การยกระดับผลสัมฤทธิ์ทางการเรียน ให้เข้ากับการเรียนในศตวรรษที่ 21 บนพื้นฐานการพัฒนาสู่ห้องเรียน 4.0   
สู่การพัฒนาแบบมั่นคง มั่งคั่ง ยั่งยืน โดยผู้เรียนต้องมีความสนใจใส่ใจที่จะเรียนรู้ตามที่ครูได้ออกแบบการเรียนรู้ และรู้จักที่จะเลือกใช้สื่อเทคโนโลยีให้เหมาะสมกับเรื่องที่จะเรียนและมีคุณธรรมจริยธรรมในการใช้สื่อและเทคโนโลยี จึงจะได้ชื่อว่าเป็นนักเรียนในยุค 4.0 ผู้เรียนต้องเรียนรู้อย่างเต็มศักยภาพ สามารถเข้าแข่งขันได้รับรางวัลในระดับต่างจนถึงระดับชาติ สร้างชื่อเสียงเป็นที่ประจักษ์เป็นที่ภาคภูมิใจต่อตนเอง โรงเรียน ชุมชน ถือเป็นการปฏิบัติที่เป็นเลิศ(Best Practice)ของนักเรียน อย่างต่อเนื่อง

**2**. **วัตถุประสงค์และเป้าหมายของการดำเนินงาน**

**2.1 วัตถุประสงค์**

- เพื่อให้มีความรู้ความเข้าใจ มีทักษะและความชำนาญในการประดิษฐ์ดอกไม้ใบตอง   
 - เพื่อให้สามารถนำความรู้ที่ได้ไปประยุกต์ใช้ในชีวิตประจำวัน และนำไปต่อยอดเป็นอาชีพได้  
 - เพื่อให้สืบสานถ่ายทอดทักษะองค์ความรู้สู่ชุมชน และสาธารณะชนในรูปแบบต่างๆได้

**2.2 เป้าหมาย**

- เพื่อพัฒนาทักษะ ความรู้ ความชำนาญงานประดิษฐ์ดอกไม้ใบตอง สู่การสืบสาน อนุรักษ์ประยุกต์ใช้ในงานอาชีพ   
 - เพื่อสามารถเข้าแข่งขันได้ในระดับต่างจนถึงระดับชาติ สร้างความภาคภูมิในและชื่อเสียง

**3. ขั้นตอนการดำเนินงาน**

**3.1 กระบวนการ หรือการจัดทำการนำไปใช้**

- เป็นประธานชุมนุมงานประดิษฐ์ดอกไม้ใบตอง รับสมัครสมาชิกที่สนใจ ช่วยคุณครูจัดกิจกรรมการเรียนรู้ที่หลากหลายตามทฤษฎีของเดวีส์ โดยมีการบูรณาการการเรียนรู้ร่วมกับการใช้สื่อและเทคโนโลยีให้เหมาะสมกับนักเรียนยุค 4.0 มีการติดตามและประเมินผลการเรียนรู้เป็นระยะ มีการชื่นชม ให้กำลังใจ และการเสริมแรงในรูปแบบที่หลากหลาย มีการสรุปการสร้างองค์ความรู้การสร้างเครือข่ายและถ่ายทอดความรู้สู่ชุมชน โดยการลงพื้นที่ตามโรงเรียนรอบๆและบนโลกออนไลน์

**3.2 การพัฒนาวิธีปฏิบัติที่เป็นเลิศ**

- ขั้นที่1 ดำเนินการเรียนรู้โดยบูรณาการร่วมกับทฤษฏีทักษะปฏิบัติของเดวีส์ (Devies Instructional Model) 5 ขั้น จากแหล่งเรียนรู้ต่างๆ  
 - ขั้นที่2 ฝึกปฏิบัติจนเกิดทักษะและความชำนาญ – ขั้นที่3 สร้างเทคนิคพิเศษที่เป็นเทคนิคเฉพาะตัว(นวัตกรรม)   
 - ขั้นที่4 นำเทคนิคไปปรับใช้กับการทำงานประดิษฐ์ดอกไม้ใบตอง –ขั้นที่5 ถ่ายทอดองค์ความรู้สู่สมาชิกในชุมนุมและสร้างเครือข่ายกับโรงเรียนรอบๆ  
**4. ผลการดำเนินงาน/ประโยชน์ที่ได้รับ**

- มีความรู้ ความสามารถ มีทักษะและความชำนาญ สามารถปฏิบัติงาน สร้างสรรค์ชิ้นงานอย่างสร้างสรรค์ได้  
 - สามารถนำความรู้ไปประยุกต์ใช้ในชีวิตประจำวัน ต่อยอดเป็นอาชีพได้ เช่น พานขันหมาก พานบายศรี มาลัยบ่าวสาว เป็นต้น

- เห็นคุณค่าของงานประดิษฐ์ดอกไม้ใบตองสามารถสืบสานถ่ายทอดทักษะองค์ความรู้สู่ชุมชน และสาธารณะชนได้ และสามารถเข้าร่วมการแข่งขันในระดับต่างๆได้

**5. ปัจจัยความสำเร็จ**  - ผู้บริหาร บุคลากร ให้การสนับสนุน ครูผู้สอนมีความรู้ความชำนาญมีเครือข่ายที่สามารถส่งเสริมนักเรียนได้อย่างมีประสิทธิภาพเต็มศักยภาพ นักเรียนมีความรักสนใจ ใส่ใจ เสียสละ ทุ่มเทฝึกซ้อมพัฒนาศักยภาพของตนเองจนเกิดความชำนาญ ผู้ปกครองเข้าใจให้โอกาสสนับสนุนส่งเสริม

**6. บทเรียนที่ได้รับ**  - ได้เรียนรู้อย่างเต็มศักยภาพ ได้สร้างสรรค์ชิ้นงานที่งดงาม เห็นคุณค่าของงานฝีมือไทย มีการนำวัสดุท้องถิ่นมาประยุกต์ใช้ และสามารถถ่ายทอดองค์ความรู้สู่ชุมชนและสร้างเครือข่ายแห่งการเรียนรู้ได้ เกิดความรักความภูมิใจในชิ้นงานและเอกลักษณ์ของงานฝีมือไทย

**7. การเผยแพร่** มีการจัดทำแผ่นพับ การจัดนิทรรศการ การเข้าร่วมแข่งขันในระดับต่างๆ ทางสื่อออนไลน์ และได้เข้าร่วมกล่าวถวายรายงานต่อหน้า  
พระพักตร์พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงานเย็บร้อยค่อยจีบประดิษฐ์ใบตองระดับชาติ ณ ม.สวนดุสิต

**การได้รับการยอมรับ/รางวัลที่ได้รับ** - ได้รับรางวัล ชนะเลิศ อันดับ 1การประดิษฐ์พานธูปเทียนแพ ระดับ ม.1-3 งานศิลปหัตถกรรมนักเรียนระดับชาติ ครั้งที่ 68 ณ จังหวัดนครปฐม  
 **-** ได้รับรางวัลส่งเสริมศิลปวัฒนธรรมระดับชาติ ระดับชั้น ม.ต้น งานเย็บร้อยค่อยจีบประดิษฐ์ใบตองระดับชาติ ครั้งที่ 9 ณ ม.สวนดุสิต จ.สุพรรณบุรี   
 - ได้รับรางวัล ระดับเหรียญทอง การประดิษฐ์พานธูปเทียนแพ ระดับ ม.1-3 งานศิลปหัตถกรรมนักเรียนระดับชาติ ครั้งที่ 66 ณ ม.ธรรมศาสตร์ ศูนย์รังสิต  
 - ได้รับรางวัลชนะเลิศ ถ้วยพระราชทาน การประดิษฐ์กระเช้าใบตอง ระดับ ม.1-3 งานเย็บร้อยค่อยจีบ ระดับชาติ ครั้งที่ 7 ณ ม.สวนดุสิต กรุงเทพฯ

- ขั้นที่2 ฝึกปฏิบัติจนเกิดทักษะและความชำนาญ

–ขั้นที่5 ถ่ายทอดองค์ความรู้สู่สมาชิกในชุมนุมและสร้างเครือข่ายกับโรงเรียนรอบๆ

- ขั้นที่4 นำเทคนิคไปปรับใช้กับการทำงานประดิษฐ์ดอกไม้ใบตอง

ขั้นที่3 สร้างเทคนิคพิเศษที่เป็นเทคนิคเฉพาะตัว  
(องค์ความรู้และนวัตกรรม)

- ขั้นที่1 ดำเนินการเรียนรู้  
บูรณาการร่วมกับทฤษฏีทักษะปฏิบัติของเดวีส์  
 (Devie’s Instructional Model)